ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3119/98

υποβολή: Raimo Ilaskivi (PPE) προς την Επιτροπή

(16 Οκτωβρίου 1998)

Θέμα: Καλλιέργεια κάνναβης στη Φινλανδία

Σύμφωνα με δημοσιογραφικές πληροφορίες από τις εφημερίδες, στην Φινλανδία έχει αρχίσει πειραματικά η καλλιέργεια κάνναβης με την υποστήριξη της ΕΕ. Τα μέχρι στιγμής αποτελέσματα της εν λόγω καλλιέργειας ήταν, σε γενικές γραμμές θετικά. Ωστόσο, τώρα έχει αποκαλυφθεί ότι σε μερικές περιπτώσεις δεν κατέστη δυνατή η διάθεση στην αγορά της παραχθείσας με κοινοτικές επιδοτήσεις κάνναβης με αποτέλεσμα να εγκαταλειφθεί αυτή, συγκεντρωμένη σε σωρούς, στις άκρες των αγρών.

Η ενίσχυση της γεωργίας για την επίτευξη τόσο πενιχρών αποτελεσμάτων δεν αποτελεί, ασφαλώς, και τον πλέον σώφρονα τρόπο διαχείρισης των χρημάτων που έχουν συγκεντρωθεί από την φορολόγηση των πολιτών της ΕΕ. Η Κοινότητα πρέπει, στο εξής, να επιδοτεί και την προώθηση της πώλησης του παραχθέντος προϊόντος - μια λύση λογική από άποψη γεωργικής πολιτικής - ή να θέσει ως προϋπόθεση για την καταβολή επιδοτήσεων την πώληση της παραχθείσας κάνναβης.

Πώς προτίθεται να διευθετήσει η Επιτροπή το προαναφερθέν πρόβλημα;

Απάντηση του κ. Fischler εξ ονόματος της Επιτροπής

(19 Νοεμβρίου 1998)

Ο κανονισμός (ΕΟΚ) 1308/70 του Συμβουλίου, της 29ης Ιουνίου 1970 για την κοινή οργάνωση αγοράς στον τομέα του λίνου και της κάνναβης(1) θέσπισε ενίσχυση ανά εκτάριο για την κάνναβη που παράγεται στην Κοινότητα. Η ενίσχυση για την κάνναβη χορηγείται μόνο εφόσον παράγεται από σπόρους ποικιλιών η περιεκτικότητα των οποίων σε τοξικές ουσίες (tιtrahydrocannabinol) δεν υπερβαίνει το 0,3 %. Το όριο αυτό θα μειωθεί στο 0,2 % από την περίοδο εμπορίας 2001/2002.

Εξάλλου, η ενίσχυση καταβάλλεται μόνο για τις εκτάσεις οι οποίες έχουν καθόλοκληρία σπαρθεί και συγκομισθεί και για τις οποίες έχουν πραγματοποιηθεί οι κανονικές εργασίες καλλιέργειας.

Όσον αφορά ιδιαίτερα τη Φινλανδία, είναι σκόπιμο να υπογραμμίσουμε ότι οι εκτάσεις κάνναβης, από 2 Ιουνίου 1996 και 53 Ιουνίου 1997, έφθασαν έκτοτε στο μη αμελητέο επίπεδο των 1286 εκταρίων (προσωρινός αριθμός) το 1998.

Δεν υπάρχουν υποχρεώσεις σχετικά με τους όρους αποθεματοποίησης του συγκομισθέντος προϊόντος. Αντίθετα, σύμφωνα με τις δεσμεύσεις της Επιτροπής στο πλαίσιο του πακέτου των τιμών 1997/1998 να προτείνει τα κατάλληλα μέτρα στον τομέα της κάνναβης, το Συμβούλιο πρότεινε την εφαρμογή από την προσεχή περίοδο εμπορίας 1999/2000, συστήματος υποχρεωτικών συμβάσεων μεταξύ των παραγωγών και των πρώτων μεταποιητών, την υποχρέωση μεταποίησης και σύστημα έγκρισης των πρώτων μεταποιητών. Οι λεπτομέρειες εφαρμογής βρίσκονται στη φάση της επεξεργασίας και θα πρέπει να καταργήσουν την καλλιέργεια κάνναβης στην περίπτωση που δεν υπάρχει η δυνατότητα διάθεσης του προϊόντος. Οι διατάξεις αυτές θα συντελέσουν ώστε να αποφευχθούν καταστάσεις που αναφέρθηκαν από το Αξιότιμο Μέλος του Κοινοβουλίου και θα πρέπει να διασφαλίσουν καλύτερη έρευνα της αξιολόγησης του προϊόντος.

(1) ΕΕ L 146 της 4.7.1970.
ΓΡΑΠΤΗ ΕΡΩΤΗΣΗ αρ θ. 3421/98 του Amedeo AMADEO προς την Επ τροπή. Ευρωπαiκή κλωστοϋφαντουργική βιομηχανία



Επίσημη Εφημερίδα αριθ. C 207 της 21/07/1999 σ. 0066



ΓΡΑΠΤΗ ΕΡΩΤΗΣΗ E-3421/98 υποβολή: Amedeo Amadeo (NI) προς την Επιτροπή (24 Νοεμβρίου 1998) Θέμα: Ευρωπαϊκή κλωστοϋφαντουργική βιομηχανία Σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών με τίτλο σχέδιο δράσης για την ανταγωνιστικότητα της ευρωπαϊκής κλωστοϋφαντουργικής βιομηχανίας και της βιομηχανίας ένδυσης (έγγρ. COM(97)454 τελ.) ζητείται η διευκόλυνση της χρήσης των ήδη υφισταμένων οικονομικών πόρων της Ένωσης (ευρωπαϊκά διαρθρωτικά ταμεία, πρόγραμμα Leonardo) που προορίζονται για ενέργειες με στόχο τη βελτίωση των προσόντων του προσωπικού και η επίσπευση της διάδοσης των νέων τεχνολογιών προς τις μικρομεσαίες επιχειρήσεις, τη βιοτεχνία και τις επιχειρήσεις υπεργολαβίας γενικώς.
ΓΡΑΠΤΗ ΕΡΩΤΗΣΗ E-3606/98

υποβολή: Herbert Bösch (PSE) προς την Επιτροπή

(3 Δεκεμβρίου 1998)

Θέμα: Περαιτέρω χρηματοδότηση της οργάνωσης Ευρωπαϊκές πόλεις που εφαρμόζουν πολιτική για την καταπολέμηση των ναρκωτικών (European Cities on Drug Policies)

Η ECDP είναι μία οργάνωση, στην οποία μετέχουν επί του παρόντος 31 πόλεις και περιφέρειες, η οποία, βάσει του ψηφίσματος της Φραγκφούρτης του 1990, έχει καταλήξει σε μια πραγματιστική πολιτική εκτός κομματικών ορίων.

Η εν λόγω οργάνωση ενημερώθηκε, στις αρχές Ιουλίου, ότι η Ευρωπαϊκή Επιτροπή θα υποστηρίξει και πάλι τις δραστηριότητές της, στην καλύτερη περίπτωση, από τον Ιανουάριο 1999.

Για το λόγο αυτό, μπορεί να αναφέρει η Επιτροπή:

1. Πρόκειται να συνεχιστεί το πρόγραμμα της ΕΕ μετά το 1999;

2. αν τούτο συμβαίνει, με ποια μορφή θα συνεχιστεί;

3. αν τούτο δεν συμβαίνει, για ποιο λόγο δεν θα συνεχιστεί το πρόγραμμα;

Απάντηση του κ.Flynn εξ ονόματος της Επιτροπής

(15 Φεβρουαρίου 1999)

Το κοινοτικό πρόγραμμα δράσης για την πρόληψη της τοξικοεξάρτησης (1996-2000) θα συνεχιστεί έως την 31η Δεκεμβρίου 2000 (απόφαση αριθ. 102/97/ΕΚ του Κοινοβουλίου και του Συμβουλίου της 16ης Δεκεμβρίου 1996). Οι προτεραιότητες για το 2000 θα καθοριστούν συνεπώς επίσης στο πλαίσιο ενός προγράμματος εργασίας.

Σε ό,τι αφορά την επιλογή των σχεδίων γιά το 1999, η Επιτροπή υπέβαλε στην επιτροπή του προγράμματος στη συνεδρίασή της στις 21ης Ιανουαρίου 1999 κατάλογο των προτάσεων σχεδίων που επιλέχτηκαν για πιθανή υποστήριξη από τα 187 τα οποία έχουν παραληφθεί.

Η τελική επιλογή των σχεδίων που θα υποστηριχθούν το 1999 θα αποφασιστεί μετά τη συνεδρίαση αυτή.
ΓΡΑΠΤΗ ΕΡΩΤΗΣΗ αρ θ. 3448/98 του Amedeo AMADEO προς την Επ τροπή. Ευρωπαiκή κλωστοϋφαντουργία



Επίσημη Εφημερίδα αριθ. C 207 της 21/07/1999 σ. 0066



ΓΡΑΠΤΗ ΕΡΩΤΗΣΗ E-3448/98 υποβολή: Amedeo Amadeo (NI) προς την Επιτροπή (24 Νοεμβρίου 1998) Θέμα: Ευρωπαϊκή κλωστοϋφαντουργία Αναφορικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών με τίτλο σχέδιο δράσης για την ανταγωνιστικότητα της ευρωπαϊκής κλωστοϋφαντουργίας και της βιομηχανίας ένδυσης (εγγρ. COM(97)474 τελ.), ζητείται να παραγγελθεί μια μελέτη για τα αποτελέσματα των νομισματικών και διαρθρωτικών διαταραχών, όπως και των διαταραχών των χρηματιστηρίων που σημειώθηκαν στην Ασία επί των δραστηριοτήτων του τομέα που περισσότερο έχουν πληγεί.
ΓΡΑΠΤΗ ΕΡΩΤΗΣΗ E-3199/98

υποβολή: Honório Novo (GUE/NGL) προς την Επιτροπή

(27 Οκτωβρίου 1998)

Θέμα: Έρευνα στον τομέα της αλιείας

Ως γνωστόν, η Επιτροπή αποφάσισε πριν από λίγους μήνες να απευθύνει ερωτηματολόγιο σε διάφορες οργανώσεις, συνδικαλιστικές και επιχειρησιακές, του αλιευτικού τομέα της Ευρωπαϊκής Ένωσης. Στο πλαίσιο αυτό, ζητώ από την Επιτροπή να μου δώσει επίσημες πληροφορίες σχετικά με τα εξής.

1. Σε ποιούς φορείς απευθύνθηκε σε κάθε κράτος μέλος; Πόσοι από αυτούς απήντησαν;

2. Σε ποιές οργανώσεις της Πορτογαλίας απηύθηνε το ερωτηματολόγιο; Ποιές από αυτές απάντησαν;

3. Υπήρξαν οργανώσεις στην Πορτογαλία, οι οποίες, παρά το ότι αρχικώς δεν τους είχε αποσταλεί το ερωτηματολόγιο, απέστειλαν εντούτοις τις απόψεις τους; Πόσες και ποιές;

Απάντηση της κας Bonino εξ ονόματος της Επιτροπής

(13 Νοεμβρίου 1998)

Η Επιτροπή έστειλε τον Μάρτιο του 1998 συνολικά 347 ερωτηματολόγια για την "κοινή πολιτική αλιείας μετά το 2002" σε οργανώσεις παραγωγών, στον τομέα της μεταποίησης και του εμπορίου, της υδατοκαλλιέργειας, της επιστημονικής έρευνας, στα συνδικάτα των εργαζομένων, στις ενώσεις καταναλωτών και στις οργανώσεις των περιβαλλοντολόγων, ο κατάλογος των οποίων είχε συμφωνηθεί με κάθε κράτος μέλος. Η Επιτροπή έλαβε 172 απαντήσεις.

Απευθύνθηκε σε 39 πορτογαλικές οργανώσεις, μεταξύ των οποίων 2 έστειλαν απάντηση. Η Επιτροπή έλαβε επίσης την απάντηση εκ μέρους μιας οργανώσεως στην οποία δεν είχε απευθυνθεί άμεσα.
ΓΡΑΠΤΗ ΕΡΩΤΗΣΗ E-4057/98

υποβολή: Anita Pollack (PSE) προς την Επιτροπή

(13 Ιανουαρίου 1999)

Θέμα: Σχέσεις ΕΕ-Ασίας

Η Επιτροπή στην ανακοίνωσή της το 1994 σχετικά με τις σχέσεις μεταξύ ΕΕ και Ασίας, είχε εστιάσει κυρίως την προσέγγισή της έναντι των χωρών ΑSΕΑΝ στην αγοραστική δύναμη των χωρών αυτών. Υπό το πρίσμα της ασιατικής οικονομικής κρίσης, δεν θεωρεί η Επιτροπή ότι θα πρέπει να επανεξετάσει την προσέγγιση αυτή στο βαθμό που η Νότια Ασία δεν επλήγη τόσο σκληρά από την οικονομική κρίση, και, από άποψη πληθυσμού, αποκτά ολοέν και μεγαλύτερη σημασία για την ΕΕ;

Απάντηση του κ. Marín εξ ονόματος της Επιτροπής

(12 η Φεβρουαρίου 1999)

Το έγγραφο "Προς μια νέα ασιατική στρατηγική"(1), η ανακοίνωση στρατηγικής της Επιτροπής που δημοσιεύθηκε τον Ιούλιο 1994, ανέφερε τις αλλαγές που αντιμετώπιζαν οι σχέσεις μεταξύ της Κοινότητας και του Συνδέσμου των Κρατών της Νοτιοανατολικής Ασίας (ASEAN) και ζητούσε την οικοδόμηση μιας νέας εταιρικής σχέσης επί ίσοις όροις με τον ASEAN.

Πάνω σε αυτήν τη βάση η Επιτροπή εξέδωσε, τον Ιούλιο του 1996, ανακοίνωση "Για μια νέα Δυναμική στις σχέσεις μεταξύ της Ευρωπαϊκής Ένωσης και του ASEAN(2)". Αυτή η ανακοίνωση μπορεί να θεωρηθεί ως προσπάθεια να δοθεί μια νέα ώθηση στις σχέσεις λόγω του ότι δεν είχε σημειωθεί καμία πρόοδος προς την νέα συμφωνία Κοινότητας-ASEAN. Η Επιτροπή επέμενε στην αυξανόμενη πολιτική και οικονομική σημασία της Νοτιοανατολικής Ασίας και στην ανάγκη να αρχίσει μια νέα διαδικασία η οποία θα δημιουργήσει μια πιο δραστήρια εταιρική σχέση.

Στις 24 Απριλίου 1997, το Συμβούλιο ενέκρινε " δέσμη μέτρων για μελλοντική δράση" με τον ASEAN την οποία η Επιτροπή ανέλαβε να διαπραγματευτεί με τον ASEAN. Με βάση αυτή τη δέσμη μέτρων η Επιτροπή προετοίμασε ένα πρόγραμμα εργασίας. Το εν λόγω πρόγραμμα εργασίας ενημερώθηκε από τότε που παρουσιάστηκε οικονομική κρίση στην Ασία, για να ληφθεί υπόψη η νέα οικονομική κατάσταση στις χώρες του ASEAN. Ιδιαίτερη έμφαση δόθηκε σε δράσεις που ανταποκρίνονται στην κρίση.

Το πρόγραμμα εργασίας θα συζητηθεί και θα εγκριθεί στην προσεχή μικτή επιτροπή συνεργασίας ΕΟΚ-ASEAN.

Όσον αφορά τη Νότια Ασία, η Επιτροπή προσπάθησε να ενισχύσει τις σχέσεις της με αυτό το τμήμα του κόσμου. Ενέκρινε ανακοίνωση "Για μια ενισχυμένη εταιρική σχέση ΕΕ-Ινδίας" τον Ιούνιο 1996, και βρίσκεται στη διαδικασία σύναψης νέων συμφωνιών με το Μπανγκλαντές και το Πακιστάν. Παρά τις ορισμένες αποτυχίες έπειτα από τις εξελίξεις στον τομέα της ασφάλειας, οι οικονομικές σχέσεις εξακολουθούν να βελτιώνονται, με τη διεύρυνση και την εμβάθυνση της εταιρικής σχέσης. Η Επιτροπή έχει τη σταθερή γνώμη ότι η Νότια Ασία παίζει σημαντικό και αυξάνοντα ρόλο στον κόσμο τόσο από οικονομική όσο και από πολιτική άποψη.

(1) COM(94) 314 τελικό.

(2) COM(96) 314 τελικό.
ΓΡΑΠΤΗ ΕΡΩΤΗΣΗ E-2896/98

υποβολή: Angela Sierra González (GUE/NGL) και Alonso Puerta (GUE/NGL) προς την Επιτροπή

(28 Σεπτεμβρίου 1998)

Θέμα: Έλεγχος για τις απωλεσθείσες αποσκευές και αποζημιώσεις

Η πυκνότητα της εναερίου κυκλοφορίας και η κατάσταση των υποδομών στα αεροδρόμια στο σύνολο των κρατών μελών της Κοινότητας, οδήγησε τους τελευταίους μήνες σε σημαντική αύξηση του αριθμού των αποσκευών που χάνονται ή δεν αποστέλλονται στον σωστό προορισμό.

Το γεγονός αυτό γίνεται ακόμη σοβαρότερο αν ληφθεί υπόψη η αναστάτωση που προκαλείται όχι μόνο στην ομαλή μεταφορά των επιβατών αλλά και στους ίδιους τους επιβάτες οι οποίοι χρησιμοποιούν σε όλο και μεγαλύτερο βαθμό το μέσο αυτό μεταφοράς για να μετακινούνται προς τους τουριστικούς τους προορισμούς.

Οι ζημιές που προκαλούνται στους καταναλωτές δεν αντισταθμίζονται από επαρκείς αποζημιώσεις που θα μπορούσαν να καλύψουν την οικονομική ζημία που υφίστανται, δεδομένου ότι καταβάλλονται κατ' αποκοπήν ποσά πολύ χαμηλά τα οποία δεν καλύπτουν ένα αξιόλογο μέρος της αξίας των απωλεσθέντων αντικειμένων.

Τί γνώμη έχει η Επιτροπή σχετικά με τις αποζημιώσεις που καταβάλλονται λόγω απώλειας αποσκευών από το σύνολο των αεροπορικών εταιριών της Ευρώπης και για το κατά πόσο οι αποζημιώσεις αυτές είναι επαρκείς για να καλύψουν τις ζημίες που υφίστανται οι επιβάτες;

Δεν πιστεύει η Επιτροπή ότι θα πρέπει να αναθεωρηθούν τα ελάχιστα ισχύοντα ποσά που καταβάλλονται τόσο για περιπτώσεις αποζημίωσης όσο και για περιπτώσεις καθυστέρησης παράδοσης των αποσκευών;

Έχει σκεφθεί η Επιτροπή το ενδεχόμενο θέσπισης μιας ρύθμισης για την προστασία του καταναλωτή που να καθορίζει μία ελάχιστη αποζημίωση ανά επιβάτη σε περίπτωση απώλειας των αποσκευών του ή καθυστέρησης παράδοσής τους, αποζημίωση η οποία θα επέτρεπε την αντιμετώπιση ορισμένων ελαχίστων δαπανών επιβίωσης;

Απάντηση του κ. Kinnock εξ ονόματος της Επιτροπής

(23 Οκτωβρίου 1998)

Τα Αξιότιμα Μέλη του Κοινοβουλίου παρακαλούνται να ανατρέξουν στην απάντηση της Επιτροπής στη γραπτή ερώτηση E-2163/98 του κ. White(1).

(1) βλέπε σελίδα 4.
ΓΡΑΠΤΗ ΕΡΩΤΗΣΗ P-3803/98

υποβολή: Luigi Moretti (NI) προς την Επιτροπή

(4 Δεκεμβρίου 1998)

Θέμα: Εγκατάσταση ραδιοτηλεοπτικών αναμεταδοτών σε κατοικημένες περιοχές

Έχοντας υπόψη ότι ο ιταλικός τύπος δημοσίευσε πρόσφατα διάφορα άρθρα για τις βλαβερές επιπτώσεις που μπορεί να έχουν στην υγεία του ανθρώπου τα μαγνητικά κύματα που εκπέμπουν οι ραδιοτηλεοπτικοί αναμεταδότες;

έχοντας υπόψη ότι, στις 5 Νοεμβρίου 1998, υπέβαλα στην Επιτροπή ερώτηση σχετικά με τις βλάβες που μπορεί να προκαλέσει η εγκατάσταση τέτοιων αναμεταδοτών στις κατοικημένες περιοχές;

μπορεί η Επιτροπή να εγκύψει στο συγκεκριμένο πρόβλημα, χωρίς καθυστέρηση, προκειμένου να καθορίσει με ακρίβεια πόσο εικίνδυνοι είναι οι αναμεταδότες αυτοί;

Απάντηση του κ. Flynn εξ ονόματος της Επιτροπής

(22 Ιανουαρίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή του ερώτηση E-3491/98(1).

(1) βλέπε σελίδα 77.
ΓΡΑΠΤΗ ΕΡΩΤΗΣΗ E-3450/98

υποβολή: Amedeo Amadeo (NI) προς την Επιτροπή

(24 Νοεμβρίου 1998)

Θέμα: ´Aρση των εμποδίων στις συναλλαγές

Αναφορικά με την πρόταση κανονισμού ΕΚ του Συμβουλίου περί καθιέρωσης μηχανισμού παρέμβασης της Επιτροπής για την άρση ορισμένων εμποδίων στις συναλλαγές (εγγρ. COM(97)619 τελ. - 97-0330 CNS)(1), ερωτάται η Ευρωπαϊκή Επιτροπή για ποιό λόγο η πρόταση πρέπει να περιορίζεται στην κυκλοφορία αγαθών αντί να συμπεριλαμβάνει και τις άλλες τρεις ελευθερίες που χαρακτηρίζουν την εσωτερική αγορά, δηλαδή την ελεύθερη κυκλοφορία υπηρεσιών, κεφαλαίων και προσώπων.

Απάντηση του κ. Monti εξ ονόματος της Επιτροπής

(14 Ιανουαρίου 1999)

Η Κοινότητα χρειάστηκε να αντιμετωπίσει σοβαρές διαταραχές στην ελεύθερη κυκλοφορία αγαθών, τις οποίες ο αξιότιμος βουλευτής αναμφίβολα γνωρίζει. Οι εν λόγω διαταραχές επισημάνθηκαν πολλές φορές από το Κοινοβούλιο (ο αξιότιμος βουλευτής παρακαλείται, μεταξύ άλλων, να ανατρέξει στις απαντήσεις που έδωσε η Επιτροπή στις γραπτές ερωτήσεις E-2254/93 της κας Domingo Segarra(2), E-1477/95 του κ. Cabezon Alonso και άλλων(3), E-2023/97 του κ. Gasoliba i Bφhm και άλλων(4), E-3592/97 του κ. Macartney(5)) και αποτέλεσαν το αντικείμενο απόφασης της 9ης Δεκεμβρίου 1997, του Δικαστηρίου, στην υπόθεση C-265/95.

ΣΌ αυτό το πλαίσιο, το Ευρωπαϊκό Συμβούλιο του ´Aμστερνταμ στις 16 και 17 Ιουνίου 1997 είχε ζητήσει από την Επιτροπή "να εξετάσει τα μέσα για την εξασφάλιση κατά τρόπο αποτελεσματικό της ελεύθερης κυκλοφορίας αγαθών συμπεριλαμβανομένης της πιθανότητας επιβολής κυρώσεων στα κράτη μέλη", και την κάλεσε να υποβάλει εν προκειμένω σχετικές προτάσεις. Προτείνοντας τον κανονισμό περί καθιέρωσης μηχανισμού παρέμβασης για την εξάλειψη ορισμένων εμποδίων στις συναλλαγές(6), η Επιτροπή έδωσε άμεση απάντηση στην εν λόγω σαφή εντολή του Ευρωπαϊκού Συμβουλίου.

(1) ΕΕ C 10 της 15.1.1998, σελ. 14.

(2) ΕΕ C 300 της 27.10.1994.

(3) ΕΕ C 230 της 4.9.1995.

(4) ΕΕ C 76 της 11.3.1998.

(5) ΕΕ C 187 της 16.6.1998.

(6) ΕΕ C 10 της 15.1.1998.
ΓΡΑΠΤΗ ΕΡΩΤΗΣΗ E-3890/98

υποβολή: Odile Leperre-Verrier (ARE) προς την Επιτροπή

(4 Ιανουαρίου 1999)

Θέμα: Δράση για τους νέους στην περιοχή της Μεσογείου

Η Επιτροπή, απαντώντας στη γραπτή ερώτηση (Ε-1253/98)(1) που της είχε υποβληθεί τον Απρίλιο του 1998, επεσήμανε ότι στο πλαίσιο της διάσκεψης της Βαρκελώνης "θα πρέπει να τεθεί σε εφαρμογή ένα ευρωμεσογειακό πρόγραμμα ανταλλαγής νέων" και ότι "θα παρουσιαστούν σύντομα ειδικές πρωτοβουλίες σχετικά με τους νέους".

Θα μπορούσε να διευκρινίσει η Επιτροπή ποιες δράσεις έχει ξεκινήσει, εφόσον έχει ανακοινώσει ότι "μια τέτοια δραστηριότητα θα μπορούσε να αρχίσει το 1998";

Απάντηση του κυρίουMarín εξ ονόματος της Επιτροπής

(8 Φεβρουαρίου 1999)

Η Επιτροπή ενέκρινε στις 27 Οκτωβρίου 1998 την εφαρμογή του ευρω-μεσογειακού προγράμματος δράσης για τη νεολαία. Το πρόγραμμα αυτό, που χρηματοδοτείται με 6 εκατ. ευρώ από το ταμείο MEDA (Συνοδευτικά μέτρα για τις μεταρρυθμίσεις των οικονομικών και κοινωνικών διαρθρώσεων στις τρίτες χώρες της λεκάνης της Μεσογείου) για δυο έτη, έχει ως στόχο τις ανταλλαγές των νέων, την ένταξη των νέων στην κοινωνική και επαγγελματική ζωή και τον εκδημοκρατισμό της κοινωνίας των πολιτών των μεσογειακών εταίρων. Το πρόγραμμα αποβλέπει επίσης στην τόνωση της ένταξης των νέων στις τοπικές κοινότητες και την ενεργό συμμετοχή των νέων και των ενώσεων των νέων αναπτύσσοντας την ικανότητα των εν λόγω νέων προς απασχόληση.

Το πρόγραμμα θα αποτελέσουν δυο κύριοι άξονες συνεργασίας: οι πολυμερείς ανταλλαγές των νέων και ορισμένες δραστηριότητες εθελούσιας παροχής υπηρεσιών. Επί πλέον, προβλέπονται μέτρα προτροπής, εκκίνησης και συνοδευτικά μέτρα για τη βελτίωση της ποιότητας των ανταλλαγών και του επιπέδου συμμετοχής των εν λόγω νέων (καταρτίσεις σύντομης διάρκειας, ενημέρωση των νέων, εκπαιδευτικές επισκέψεις, υποστήριξη για τη σύσταση των εθνικών συμβουλίων νεότητας, συνεργασία στον τομέα των μελετών για την κατάσταση των νέων).

Η εφαρμογή του προγράμματος θα στηριχθεί στην εμπειρία που έχει αποκτηθεί από το κοινοτικό πρόγραμμα της νεότητας για την Ευρώπη, με την υποστήριξη του γραφείου τεχνικής βοήθειας (BAT) του προγράμματος Socrates. Θα εντοπισθούν οι εθνικοί υπεύθυνοι σε καθένα από τους 12 εταίρους που θα εξασφαλίσουν την προώθηση και τη διαχείριση του προγράμματος σε συνεργασία με τις ευρωπαϊκές δομές συντονισμού, ιδίως το δίκτυο των εθνικών οργανώσεων της νεότητας για την Ευρώπη που έχει ιδρυθεί σε καθένα από τα κράτη μέλη.

Το πρόγραμμα υποβλήθηκε στην ευρωμεσογειακή επιτροπή της Βαρκελώνης, στις 25 Νοεμβρίου 1998 και έλαβε την έγκριση των 27 ευρωμεσογειακών εταίρων. Πρόκειται να εισέλθη στη φάση λειτουργίας στις αρχές του 1999. Από το 1995, το πρόγραμμα νεότητα για την Ευρώπη επέτρεψε να στηριχθούν προγράμματα που εμπλέκουν τους νέους της Κοινότητας και τους μεσογειακούς τους εταίρους για ένα ετήσιο ποσό περίπου 1 εκατ. ευρώ, ενώ έχει στείλει, ήδη από το 1996, πολλούς νέους ευρωπαίους εθελοντές στο πλαίσιο της πρωτοβουλίας για την ευρωπαϊκή εθελοντική υπηρεσία.

(1) ΕΕ C 386 της 11.12.1998, σελ. 100.
ΓΡΑΠΤΗ ΕΡΩΤΗΣΗ E-3533/98

υποβολή: Glenys Kinnock (PSE) προς την Επιτροπή

(25 Νοεμβρίου 1998)

Θέμα: Κρέας και οστεάλευρο

Θα μπορούσε να διευκρινίσει η Επιτροπή πώς έχουν τα πράγματα όσον αφορά τη σίτιση ζώων, συμπεριλαμβανομένων των πουλερικών, με κρέας και οστεάλευρα στις χώρες ΕΕ;

Απάντηση του κ. Fischler εξ ονόματος της Επιτροπής

(15 Ιανουαρίου 1999)

Η απόφαση της Επιτροπής 94/381/ΕΚ της 27ης Ιουνίου, για τη θέσπιση ορισμένων μέτρων προστασίας που αφορούν την σπογγοειδή εγκεφαλοπάθεια των βοοειδών και τη χορήγηση πρωτεϊνών που προέρχονται από τα θηλαστικά, απαγορεύει τη χορήγηση πρωτεϊνών(1) που προέρχονται από ιστούς θηλαστικών μόνο για τα μηρυκαστικά. Για πρακτικούς λόγους και χάριν της νομικής συνέπειας, η απαγόρευση αυτή συμπεριλήφθηκε στην νομοθεσία περί ζωοτροφών με την απόφαση της Επιτροπής 97/582/ΕΚ(2) της 28ης Ιουλίου 1997 για την τροποποίηση της απόφασης 91/516/ΕΟΚ(3) για την θέσπιση καταλόγου συστατικών, η χρήση των οποίων απαγορεύεται σε σύνθετες ζωοτροφές.

Προκειμένου να προληφθεί η χρήση ζωοτροφών που περιέχουν πρωτεΐνη που προέρχεται από ιστούς θηλαστικών σε μηρυκαστικά λόγω άγνοιας της ισχύουσας νομοθεσίας, οι οδηγίες της Επιτροπής 97/47/ΕΚ(4) της 28ης Ιουλίου 1997 και 98/67/ΕΚ(5) της 7ης Σεπτεμβρίου 1998, θεσπίζουν την κατάλληλη σήμανση των σύνθετων ζωοτροφών και υλικών διατροφής αντίστοιχα, οι οποίες αναγράφουν την απαγόρευση αυτή.

Σήμερα δεν υπάρχει καμία απαγόρευση βάσει της κοινοτικής νομοθεσίας για την χορήγηση αλεύρων κρέατος και οστών σε πουλερικά. Εντούτοις, η Επιτροπή προτείνει την επέκταση της απαγόρευσης, με το σχέδιο κανονισμού για τη θέσπιση κανόνων για την πρόληψη και έλεγχο ορισμένων μεταδόσιμων σπογγοειδών εγκεφαλοπαθειών, χορήγησης πρωτεϊνών που προέρχονται από θηλαστικά σε όλα τα εκτρεφόμενα είδη στις περιοχές που παρουσιάζουν τον υψηλότερο κίνδυνο κρουσμάτων σπογγοειδούς εγκεφαλοπάθειας(6).

(1) ΕΕ L 172 της 7.7.1994.

(2) ΕΕ L 237 της 28.8.1997.

(3) ΕΕ L 281 της 9.10.1991.

(4) ΕΕ L 211 της 5.8.1997.

(5) ΕΕ L 261 της 24.9.1998.

(6) COM(98) 623 τελικό.
ΓΡΑΠΤΗ ΕΡΩΤΗΣΗ E-3504/98

υποβολή: John Iversen (PSE) προς την Επιτροπή

(25 Νοεμβρίου 1998)

Θέμα: Παράνομη κρατική ενίσχυση στους χοιροτρόφους

Σύμφωνα με τους κοινοτικούς κανόνες περί κρατικών ενισχύσεων, κάθε ενίσχυση στην παραγωγή είναι παράνομη. Η Επιτροπή οφείλει λοιπόν να παρέμβει σχετικά με την οικονομική ενίσχυση που χορηγείται από τη Γαλλική Κυβέρνηση στους γάλλους χοιροτρόφους.

´Aλλα 150 εκατομμύρια φράγκα προστέθηκαν στα 100 εκατομμύρια τα οποία οι εκτροφείς χοίρων είχαν λάβει τον Σεπτέμβριο από τη Γαλλική Κυβέρνηση. Επιπλέον, στους γάλλους γεωργούς δόθηκε η δυνατότητα να επωφεληθούν από πιστωτικό μηχανισμό του ταμείου Stabiporc. Τους χορηγήθηκε πίστωση 420 εκατομμυρίων φράγκων. Συνολικά οι γάλλοι χοιροτρόφοι έλαβαν οικονομική ενίσχυση 670 εκατομμυρίων φράγκων.

Η Επιτροπή οφείλει να παρέμβει αμέσως και να κηρύξει την ενίσχυση παράνομη. Πρώτον, ο μηχανισμός Stabiporc κηρύχθηκε παράνομος από το Δικαστηρίο των Ευρωπαϊκών Κοινοτήτων στις αρχές της δεκαετίας 1990, δεύτερον, η Γαλλική Κυβέρνηση δεν μπόρεσε ακόμη να αποδείξει τη νομιμότητα της ενίσχυσης των 100 εκατομμυρίων φράγκων που χορηγήθηκαν στους χοιροτρόφους κατά το μήνα Σεπτέμβριο.

Μπορεί να αναφέρει η Επιτροπή αν θα προσπαθήσει να επιτύχει κατάργηση του παράνομου ανταγωνιστικού πλεονεκτήματος που παρέχεται στους γάλλους χοιροτρόφους;

Απάντηση του κ. Fischler εξ ονόματος της Επιτροπής

(15 Ιανουαρίου 1999)

Η Επιτροπή αποφάσισε, στις 9 Δεκεμβρίου 1998, να κινήσει τη διαδικασία που προβλέπεται στο άρθρο 93 παράγραφος 2 της συνθήκης ΕΚ σχετικά με μία ενίσχυση που εξετάζουν να χορηγήσουν οι γαλλικές αρχές υπέρ της παραγωγής χοιρείου κρέατος. Το θέμα παρουσιάζει τρεις πτυχές.

Οι γαλλικές αρχές έχουν την πρόθεση να επαναδραστηριοποίησουν το σύστημα επιστρέψιμων προκαταβολών Stabiporc. Στο μέτρο που οι προκαταβολές (δάνεια) χορηγούνται με την εφαρμογή επιτοκίων της αγοράς και τηρούν τα ποσοστά αναφοράς που έχουν θεσπιστεί από την Επιτροπή, τα μέτρα δεν φαίνονται να συνιστούν κρατικές ενισχύσεις στο πλαίσιο του άρθρου 92 παράγραφος 1 της συνθήκης ΕΚ.

Όσον αφορά τα δύο άλλα μέτρα, τη μεταφορά κοινωνικών εισφορών και την ανάληψη δανείων πρόσφατων επενδυτών, δεδομένου ότι ο σχετικός τομέας αποτελεί αντικείμενο συναλλαγών και έντονου ανταγωνισμού εντός της Κοινότητας, τα μέτρα αυτά μπορούν να επηρεάσουν τις συναλλαγές μεταξύ των κρατών μελών και απειλούν να στρεβλώσουν τον ανταγωνισμό ευνοώντας τους γάλλους παραγωγούς. Δεν φαίνονται, στο στάδιο αυτό, να ανταποκρίνονται στις πολιτικές που υιοθετήθηκαν από την Επιτροπή προκειμένου να υπάρξει δυνατότητα εφαρμογής των παρεκκλίσεων που προβλέπονται στο άρθρο 92 παράγραφοι 2 και 3 της συνθήκης ΕΚ. Κατά συνέπεια, φαίνεται, στο στάδιο αυτό, ότι πρόκειται για ενισχύσεις λειτουργίας που δεν συμβιβάζονται με την κοινή αγορά.

Στο μέτρο που τεκμηριωθούν οι αμφιβολίες όσον αφορά τη συμβατότητα των ενισχύσεων με την κοινή αγορά, η Επιτροπή θα αναγκαστεί να λάβει αρνητική τελική απόφαση με σκοπό την αποκατάσταση του status quo ante της κατάστασης όσον αφορά τον ανταγωνισμό.